Obertura instal·lacions esportives
Sin fecha

Carcaixent

El poliesportiu obrirà hui dijous 21 de maig dins de la Fase 1 de la desescalada, esta obertura es farà complint amb les directrius marcades pel Ministeri de Sanitat i que s’han plasmat en el Pla Municipal de desescalada en instal·lacions esportives municipals. Com a indicacions bàsiques cal tindre present que dins de la FASE 1 en la que ens trobem actualment:

Es poden obrir les instal·lacions esportives a l’aire lliure sense públic i sols per a practicar esports sense contacte, en el cas del poliesportiu estaran disponibles les pistes de tenis, circuit saludable i pista d’atletisme. Per a totes les pràctiques esportives caldrà respectar les directrius indicades pel Ministeri de Sanitat. A més cal indicar que no estaran disponibles els vestidors, servicis ni fonts de la instal·lació.

S’ha establert un horari reduït i ajustat a la franja d’ús de per als esportistes dins d’esta fase, que serà de dilluns a divendres de 7:45 a 10h i de 20 a 22h., els dissabtes i diumenges l’horari serà de 7:45 a 10h.

Per a l’ús de les pistes de tenis caldrà fer reserva prèvia telefònicament (96 243 1083) i el seu ús estarà limitat a partides individuals mentre que en el cas de la pista d’atletisme el seu aforament serà de 30 persones i el circuit saludable d’una persona per aparell, en el cas d’estos dos espais no farà falta reserva però el seu ús estarà supeditat a l’aforament marcat per a cada espai.

Tal i com vos comentem totes les recomanacions i directrius d’ús dels espais autoritzats en esta FASE 1 de la desescalada podeu consultar-ho a la pàgina web en l’apartat d’esports o punxant en el ací.